ՆԱԽԱԳԻԾ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ ՈՐՈՇՈՒՄ

------------------------ 2024 թ. № --------- Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՓԵՏՐՎԱՐԻ 9-Ի N 181-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերը՝ Հայաստանի Հանրապետության կառավարությունը որոշում է՝

1. Հայաստանի Հանրապետության կառավարության 2023 թվականի փետրվարի 9-ի «Պետական հանրակրթական ուսումնական հաստատության տնօրենի պաշտոնի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության և տնօրենի նշանակման կարգը հաստատելու մասին» N 181-Ն որոշման հավելվածում կատարել հետևյալ փոփոխությունները և լրացումները՝

1) 2-րդ կետում, 21-րդ կետի 1-ին և 2-րդ ենթակետերում «մարզպետարանի» բառը փոխարինել «մարզպետի աշխատակազմի» բառերով.

2) 4-րդ կետում «մահվան» բառից առաջ լրացնել «փորձաշրջանը չանցնելու,» բառերը.

3) 26-րդ կետում «չափանիշները» բառից հետո լրացնել «և փորձաքննության իրականացման աշխատակարգը» բառերը.

4) 27-րդ կետում « 12-րդ կետով սահմանված փաստաթղթերն» բառերը փոխարինել «12-րդ կետի 4-րդ ենթակետով սահմանված զարգացման ծրագիրն» բառերով.

5) 29-րդ կետում «վերադարձվում է հավակնորդին» բառերը փոխարինել «հանձնաժողովի կողմից վերադարձվում է լիազոր մարմնին՝ հավակնորդին փոխանցելու նպատակով» բառերը.

6) 31-րդ կետը լրացնել նոր՝ 31.1.-ինից 31.2.-րդ կետերով՝ հետևյալ բովանդակությամբ.

«31.1. Զարգացման ծրագրի փորձաքննության ժամանակ  խնդիրներ առաջանալու դեպքում փորձաքննության ժամկետը կարող  է երկարաձգվել ոչ ավելի, քան 15 աշխատանքային օր:

31.2.Փորձաքննության ընթացքում զարգացման ծրագրի վերաբերյալ տվյալների փոխանցման, արտահոսքի, հրապարակման  կամ հավակնորդի կամ փորձաքննող 2-րդ կազմակերպության հետ համագործակցության մասին տեղեկության  առկայության, կամ հարցազրույցի ընթացքում զարգացման ծրագրի բաղադրիչից բացասական գնահատվելու դեպքում կազմակերպության հետ կնքված պայմանագիրը լուծվում է:».

7) 32-րդ կետում «հանձնաժողովին» բառից հետո լրացնել «, որն էլ 3 աշխատանքային օրվա ընթացքում փոխանցում է լիազոր մարմնին» բառերը.

8) 34-րդ կետն ուժը կորցրած ճանաչել.

9) 35-րդ կետում «Փորձաքննության արդյունքներն ստանալուց հետո՝ 10 աշխատանքային օրվա ընթացքում, բայց ոչ ուշ, քան հայտերի ընդունման վերջին օրվանից 30 աշխատանքային օր հետո, մասնագիտական հանձնաժողովը դրական եզրակացություն ունեցող» բառերը փոխարինել «Փորձաքննության արդյունքներն ստանալուց հետո՝ 11 աշխատանքային օրվա ընթացքում,  մասնագիտական հանձնաժողովը գնահատման արդյունքում անցողիկ շեմը հաղթահարած» բառերով.

10) 37-րդ կետը լրացնել նոր՝ 37.1.-ինից 37.6.-րդ կետերով՝ հետևյալ բովանդակությամբ.

«37.1. Քվեարկությանը մասնակցած բոլոր անդամների դրական եզրակացության դեպքում հավակնորդը տնօրենի պաշտոնում նշանակվում է առանց փորձաշրջանի:

37.2.  Հարցազրույցի փուլը հաղթահարելու արդյունքում առնվազն մեկ բացասական եզրակացության ունենալու դեպքում հավակնորդը տնօրենի պաշտոնում նշանակվում է 1 տարի փորձաշրջանով:

37.3. Փորձաշրջանի ընթացքում կազմակերպական, մասնագիտական կամ աշխատանքային այլ գործունեությանն աջակցելու նպատակով նշանակվում է փորձաշրջանի ղեկավար (այսուհետ՝ ղեկավար), որը Նախարարի հրամանով ընտրված մենթոր դպրոցի տնօրեն է:

37.4. Փորձաշրջանի ավարտին՝ 3 աշխատանքային օրվա ընթացքում, տնօրենը մասնագիտական հանձնաժողովի և հաստատության կոլեգիալ կառավարման մարմնի (այսուհետ՝ խորհուրդ) գնահատմանն է ներկայացնում իր կազմած զարգացման ծրագրի 1 տարվա կատարողական հաշվետվությունը՝ Հայաստանի Հանրապետության կրթության, գիտության, մշակույթի և սպորտի նախարարի 2022 թվականի սեպտեմբերի 22-ի N 35-Ն հրամանով սահմանված ձևաչափին համապատասխան: Փորձաշրջանի ավարտին՝ 3 աշխատանքային օրվա ընթացքում, ղեկավարը մասնագիտական հանձնաժողովին է ներկայացնում տնօրենի աշխատանքների գնահատման թերթիկ՝ համաձայն Ձև 5-ի:

37.5.Մասնագիտական հանձնաժողովի և խորհրդի կողմից հաշվետվության դրական եզրակացության և ղեկավարի դրական գնահատման արդյունքում տնօրենը համարվում է փորձաշրջանն անցած: Ներկայացրած կատարողական հաշվետվության բացասական եզրակացության կամ ղեկավարի բացասական գնահատման դեպքում տնօրենը չի համարվում փորձաշրջանն անցած,  որի մասին հանձնաժողովը գրավոր տեղեկացվում է համապատասխան լիազոր մարմնին՝ 5 աշխատանքային օրվա ընթացում պայմանագիրը լուծելու համար:

37.6. Լիազոր մարմինը տնօրենի թափուր տեղը համալրելու համար  3 աշխատանքային օրվա ընթացում սահմանված կարգով հայտարարում է մրցույթ:».

11) 38-րդ կետը լրացնել նոր՝ 38.1.-ին կետով՝ հետևյալ բովանդակությամբ.

«38.1.Զարգացման ծրագրի փորձաքննության արդյունքում 2 անգամ բացասական եզրակացության ստացած կամ հարցազրույցի փուլը 2 անգամ չհաղթահարած անձը տնօրենի թափուր տեղի համար կարող է դիմել սույն կարգի պահանջներին համապատասխան՝ զարգացման նոր ծրագիր ներկայացնելու դեպքում:».

12) 39-րդ կետում «տվյալները» բառից հետո առաջ լրացնել «և մենթոր դպրոցի» բառերը.

13) Ձև N 4-ի 4-րդ կետում «ծրագիր» բառից հետո լրացնել «/բաժանել 2 մասի՝ բովանդակություն և ինքնուրույն աշխատանք» բառերը.

14) **Ձև N 4-ից** հետո լրացնել հետևյալ բովանդակությամբ նոր՝ Ձև N 5-ով.

«

Ձև N 5

**ՓՈՐՁԱՇՐՋԱՆԻ ԸՆԹԱՑՔՈՒՄ ՏՆՕՐԵՆԻ ԱՇԽԱՏԱՆՔՆԵՐԻ ԳՆԱՀԱՏՄԱՆ ԹԵՐԹԻԿ**

|  |  |
| --- | --- |
| 1. Փորձաշրջանի ղեկավարի տվյալները | |
| Անունը, ազգանունը | Պաշտոնը |
| Էլ-փոստը | Հեռախոսահամարը |
| Տնօրենի (փորձաշրջանն անցնողի) տվյալները | |
| Անունը, ազգանունը | |
| Փորձաշրջանի սկիզբը   —————————————————— | Փորձաշրջանի ավարտը   ———————————————— |

|  |  |  |  |  |
| --- | --- | --- | --- | --- |
| Նշեք համապատասխան վարկանիշը՝ հետևյալ չափանիշների մասով. | Գերազանց  /1 միավոր/ | Լավ  /0.75 միավոր/ | Բավարար  /0.5միավոր/ | Անբավարար  /0 միավոր/ |
| 1. իրականացնում է հաստատության ուսումնադաստիարակչական գործընթացի համակարգումն ու մեթոդական ղեկավարումը` Հայաստանի Հանրապետության օրենսդրությանը, հաստատության կանոնադրությանը և այլ իրավական ակտերին համապատասխան |  |  |  |  |
| 2. հաստատության զարգացման ծրագրի տարեկան գործողություններն իրականացվում են սահմանված ժամանակացույցին համապատասխան |  |  |  |  |
| 3. հաստատության աշխատանքը պլանավորում է՝ հաստատության ուսումնադաստիարակչական աշխատանքների տարեկան պլանի և ներդպրոցական վերահսկողության պլանի հիման վրա, և գործընթացների նկատմամբ իրականացնում է վերահսկողություն |  |  |  |  |
| 4. հաստատությունում ուսումնադաստիարակչական աշխատանքի ընթացքի, սովորողների ուսումնական ծանրաբեռնվածության, առաջադիմության և հաստատության ներքին կարգապահական, այդ թվում՝ աշխատողների և սովորողների վարքագծի կանոնների նկատմամբ իրականացնում է հսկողություն |  |  |  |  |
| 5.ապահովում է հաստատության հանրակրթական ծրագրերի, ուսումնական առարկաների ծրագրերի, թեմատիկ պլանների, հաստատության կանոնադրության պահանջների կատարումը |  |  |  |  |
| 6. ուսումնական պլանի հիման վրա կրթության կառավարման տեղեկատվական համակարգում իրականացնում է դասաբաշխում, ձևավորում և հաստատում է ուսումնական գործընթացի կազմակերպման համար անհրաժեշտ հաստիքների ցուցակը, հաստատում է համակարգի կողմից ձևավորված տարիֆիկացիան |  |  |  |  |
| 7. ապահովում է հաստատության մանկավարժական աշխատողների մասնագիտական զարգացմանն ուղղված հերթական և կամավոր ատեստավորումներին մասնակցությունը, պայմաններ է ստեղծում նրանց հմտությունների զարգացման և բարելավման համար |  |  |  |  |
| 8. ուսուցիչների մասնագիտական զարգացման կարիքի գնահատումն իրականացնում է օբյեկտիվ և հիմնավորված |  |  |  |  |
| 9. ապահովում է սկսնակ ուսուցիչների մասնակցությունը մասնագիտական աջակցություն ստանալու գործընթացին |  |  |  |  |
| 10. ապահովում է արտադասարանական խմբակների, լրացուցիչ կրթական ծառայությունների, նախագծային աշխատանքների իրականացման, ուսումնական լաբորատորիաների, երկարօրյա պարապմունքների բնականոն գործունեությունը |  |  |  |  |
| 11. իրականացնում է վերահսկողություն դասավանդման բովանդակության, սովորողների գիտելիքների յուրացման որակի նկատմամբ, պարբերաբար իրականացնում է դասալսումներ, մշտադիտարկումներ, կրում է պատասխանատվություն կրթության որակի և բովանդակության համար |  |  |  |  |
| 12. իրականացնում է վերահսկողություն սովորողների և մանկավարժական աշխատողների վարքականոնների պահպանման, մանկավարժական աշխատողների աշխատանքային պարտականությունների կատարման նկատմամբ |  |  |  |  |
| 13. Ապահովում է դպրոցում սովորող կրթության առանձնահատուկ պայմանների կարիք ունեցող սովորողներին մանկավարժահոգեբանական աջակցության ծառայությունների տրամադրումը |  |  |  |  |
| 14. համակարգողի հետ համագործակցելով՝ ապահովում է դպրոցի ֆիզիկական միջավայրի հարմարեցումները և կրթության առանձնահատուկ պայմանների կարիք ունեցող սովորողների համար անհրաժեշտ անհատական/խելամիտ հարմարեցումները |  |  |  |  |
| 15. ապահովում է Հայաստանի Հանրապետության կրթության, գիտության, մշակույթի և սպորտի նախարարի 2020 թվականի սեպտեմբերի 8-ի N 28-Ն հրաման**ով** սահմանված փաստաթղթերի վարումը |  |  |  |  |
| 16. ուսումնական գործընթացի արդյունավետ կազմակերպման համար համագործակցում է հաստատության համակարգողի հետ |  |  |  |  |
| 17.հաստատությունում ապահովում է բարենպաստ բարոյահոգեբանական մթնոլորտի ձևավորումը և բացառում է սովորողի անձի նկատմամբ ֆիզիկական և (կամ) հոգեբանական բռնությունը |  |  |  |  |
| 18. իր գործառույթների շրջանակում ապահովում է պարտադիր կրթությունից դուրս մնացած սովորողների բացահայտման և ուղղորդման գործընթացի կատարումը՝ Հայաստանի Հանրապետության կառավարության 2021 թվականի փետրվարի 11-ի՝ «Պարտադիր կրթությունից դուրս մնացած երեխաների բացահայտման և ուղղորդման կարգը սահմանելու մասին» N 154-Ն որոշմամբ սահմանված կարգով |  |  |  |  |
| 19. խրախուսում և խթանում է մանկավարժական աշխատողների ստեղծագործական նախաձեռնությունը. |  |  |  |  |
| 20. ժամանակ և ջանք է ներդնում՝ դիտարկելու և ուղղորդելու/ղեկավարելու համար |  |  |  |  |
| 21. գործի ընթացակարգերին ծանոթացնում է պատշաճ ձևով |  |  |  |  |
| 22. ստեղծում է նպաստավոր միջավայր՝ համագործակցելու, այլ մարդկանց ուժեղ կողմերն ու տարբերությունները հարգելու համար |  |  |  |  |
| 23. խրախուսում է նոր գաղափարները, ստեղծում է վստահության մթնոլորտ, օգնում է ստեղծել կարիերային նպատակներ |  |  |  |  |
| 24. ճկուն է մոտեցումների մեջ, ճիշտ է կառավարում ժամանակը, օրինակ է ծառայում՝ սեփական աշխատանքով |  |  |  |  |
| ԸՆԴԱՄԵՆԸ |  |  |  |  |
|  | | | |

\* Գնահատումն իրականացնել՝ յուրաքանչյուր չափանիշի դիմաց նշելով սահմանված միավորը: Փորձաշրջանն անցած է համարվում 20 և ավելի միավոր ստացած տնօրենը:

|  |  |  |  |
| --- | --- | --- | --- |
| 2. | |  |  | | --- | --- | | Փորձաշրջանի ղեկավարի եզրակացությունը\_\_\_\_\_\_\_\_\_\_\_\_  դրական/ բացասական/  ————————————— Փորձաշրջանի ղեկավարի ստորագրությունը | ——————————-  ամսաթիվը | |

»:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**վարչապետ` Ն. Փաշինյան**